Jos menee TED sivustolle,
voi siellä tällä hetkellä nähdä
yli viikon edestä TEDTalk-videoita,
yli 1,3 miljoonaa
sanaa tekstiä
ja miljoonia käyttäjien tekemiä arvosteluja.
Se on paljon dataa.
Joten aloin miettimään:
Jos kaiken tämän datan
ajaisi tilastollisen analyysin läpi,
voisiko TEDTalkin ratkaista?
Olisiko mahdollista luoda
täydellinen TEDTalk?
(Naurua) (Aplodeja)
Ja olisiko myös mahdollista luoda
huonoin mahdollinen TEDTalk,
joka olisi silti hyväksyttävä?
Selvittääkseni tämän, keskityin kolmeen asiaan:
Selvitin mikä aihe kannattaisi valita,
miten se pitäisi esittää
ja mihin visuaalisiin seikkoihin tulisi kiinnittää huomiota.
Aloitetaan aiheesta: Aiheita on vaikka miten paljon,
mutta valinta kannattaa tehdä huolella,
sillä valitsemasi aihe on vahvasti yhteydessä siihen,
miten käyttäjät reagoivat puheeseesi.
Havainnollistetaan tätä
tarkastelemalla listaa kymmenestä suosituimmasta sanasta,
jotka erottuvat tilastollisesti muista
sekä suosituimmissa,
että vähiten suosituissa TEDTalkeissa.
Eli mikäli saapuu tänne
puhumaan siitä, miten ranskalainen kahvi
levittää onnellisuutta aivoissamme,
on oikeilla raiteilla.
(Naurua) (Aplodeja)
Jos sen sijaan haluaisi puhua
projektista, johon liittyy
happea, tyttöjä, lentokone --
oikeastaan haluaisin kuulla sen puheen, (Naurua)
mutta tilastojen mukaan se ei olisi kovin hyvä.
No olkoon.
Yleistäen voi sanoa,
että suosituimpia TEDTalkeja ovat ne,
joiden aiheisiin on helppo samaistua
sekä pintapuolisesti että pintaa syvemmältä,
kuten onnellisuus, oma kehomme,
ruoka, tunteet.
Sen sijaan teknisemmät aiheet,
kuten arkkitehtuuri, erilaiset materiaalit sekä yllättäen miehet
eivät ole hyviä puheenaiheita.
Miten puhe pitäisi esittää?
TED on tunnettu
tiukoista aikatauluistaan,
joten he eivät varmasti pidä minusta
tämän paljastuksen jälkeen, mutta oikeastaan
pitäisi puhua niin kauan kuin vain annetaan. (Naurua)
Sillä suosituimmat TEDTalkit
ovat arviolta 50 prosenttia pidempiä
kuin vähiten suositut.
Tämä pätee TED.comin jokaisella rankinglistalla,
paitsi jos haluaa pitää puheen,
joka on kaunis, inspiroiva tai hauska.
Siinä tapauksessa kannattaa olla nopea. (Naurua) Mutta muissa tapauksissa
kannattaa puhua kunnes raahataan lavalta pois.
(Naurua)
Kun ...
(Aplodeja)
Kun pitkittää puhettaan, pitää muistaa pari sääntöä.
Löysin nämä säännöt, kun vertailin statistiikkaa
nelisanaisissa ilmauksissa,
joita esiintyy useammin suosituimmissa TEDTalkeissa
kuin vähiten suosituissa.
Annan kolme esimerkkiä.
Ensinnäkin minun, puhujana, pitää
tehdä yleisölle palvelus ja puhua siitä, mitä annan teille
sen sijaan, että kertoisin mitä en voi saada.
Toisekseen on äärimmäisen tärkeää,
että ei siteeraa The New York Timesia.
(Naurua)
Ja lopuksi puhujan on hyväksyttävää -- hyviä uutisia --
teeskennellä älykästä.
Jos en ymmärrä jotakin, voin vain sanoa "jne., jne."
Ja te kaikki ymmärrätte.
Se on aivan hyväksyttävää.
(Aplodeja)
Sitten visuaalisiin asioihin.
Ilmeisin lavalla näkyvä asia on puhuja.
Analyysin mukaan
suosituimmilla TED-puhujilla
on hieman keskivertoa pidemmät hiukset,
he käyttävät silmälaseja ja ovat hieman paremmin pukeutuneita
kuin keskiverto TED-puhuja.
Diojen käyttö on ok, joskin kannattaa harkita lavasteita.
Kaikkein tärkein asia on kuitenkin
tunnelma lavalla.
Väreillä on hyvin suuri merkitys.
Värit ovat selvästi yhteydessä
puheiden saamiin arvosteluihin sivustolla.
(Aplodeja)
Esimerkiksi kiehtovissa puheissa
esiintyy tilastollisesti merkittävä osuus
juuri tätä sinistä väriä. (Naurua)
Paljon enemmän kuin keskiverto TEDTalkissa.
Nerokkaissa TEDTalkeissa taas paljon enemmän tätä vihreää
jne., jne.
(Naurua) (Aplodeja)
Henkilökohtaisesti en usko,
että olen ensimmäinen, joka on tehnyt tämän analyysin
mutta jätän sen
teidän tulkittavaksenne.
Nyt on aika yhdistää tämä kaikki
ja suunnitella täydellinen TEDTalk.
Koska tämä tapahtuma on TEDActive,
ja koska opin analyysistäni,
että minun pitäisi itse asiassa antaa teille jotain,
en aio tyrkyttää teille parasta tai
pahinta TEDTalkia,
vaan annan teille työkalun, jolla voitte luoda omanne.
Kutsun tätä työkalua TEDPadiksi.
(Naurua)
TEDPad on matriisi,
jossa on sata tarkkaan valittua
ja järjestettyä lausetta,
joista voi helposti koota oman TEDTalkin.
Tehtäviä päätöksiä on vain yksi:
Aiotko käyttää valkoista versiota
erittäin hyviin TEDTalkeihin
luovuudesta tai ihmisen nerokkuudesta?
Vai aiotko valita mustan version,
jonka avulla voit tehdä todella huonoja TEDTalkeja
enimmäkseen blogeista,
politiikasta ja sellaisesta?
Joten ladatkaa se ja pitäkää hauskaa.
Toivottavasti nautitte tilaisuudesta.
Toivottavasti nautitte omien täydellisten sekä surkeiden
TEDTalkienne suunnittelusta.
Ja toivottavasti jotkut teistä innostuvat rakentamaan tämän
ensi vuodeksi. Sen haluaisin todella nähdä.
Paljon kiitoksia.
(Aplodeja) Kiitos.